Kulturna antropologija
<s>Kulturna antropologija je disciplina unutar antropologije čiji je predmet kulturna i društvena sredina ljudi i njen uticaj na čovekovo ponašanje i mišljenje.</s><s>Ona posebno proučava kulturne i društvene institucije, norme i obrasce ponašanja, načine života, stilove podizanja dece, zatim magijske i religiozne običaje i obrede, kao i norme, vrednosti, mišljenja i verovanja koji su tipični za datu kulturu.</s><s>Naziva se još i socio-kulturna antropologija.</s>

<s>Istorijat 
Antropologija je institucionalizovana krajem XIX veka u zapadno-evropskim zemljama.</s><s>Na svom početku, podrazumevala je istraživanje „egzotičnih“, udaljenih, ne-evropskih zajednica i njihovog celokupnog načina života.</s><s>Krajem prve polovine 20. veka, antropologija se usmerava ka društvima u kojima je nastala.</s><s>U istom periodu se javljaju brojne poddiscipline (antropologija politike, urbana antropologija, antropologija organizacija...).</s>

<s>Metodologija 
Klasični antropološki metod je posmatranje sa učestvovanjem (naziva se i terenski rad ili etnografski rad).</s><s>Takozvana opservacija sa participacijom najčešće podrazumeva antropologov jednogodišnji boravak među ljudima koje proučava i deljenje njihovog načina života.</s><s>Nakon terena, antropolog/antropološkinja piše studiju u kojoj opisuje način života zajednice sa kojom je živela/živeo.</s>

<s>Teorijski i analitički, antropologija je danas jako razvijena nauka, koja deli probleme, krize i metodološki aparat sa mnogim drugim društvenim disciplinama, poput sociologije, psihologije, studija kulture, postkolonijalnih studija, studija roda, i tako dalje.</s>

<s>Poznati predstavnici 
 Luis Henri Morgan,
 Bronislav Malinovski,
 Franc Boas,
 Margaret Mid,
 Rut Benedikt,
 Alfred Luis Kreber,
 Klod Levi-Stros,
 Meri Daglas,
 Edmund Lič,
 Pjer Burdje,
 Kliford Gerc,
 Majkl Fišer,
 Džejms Kliford,
 Merilin Strathern,
 Danijel Miler</s>

<s>Izvori</s>

<s>Eksterni linkovi</s>

<s>Odeljenje za etnologiju i antropologiju na Filozofskom fakultetu u Beogradu
 Odsjek za etnologiju i kulturnu antropologiju na Filozofskom fakultetu u Zagrebu</s>

<s>Antropologija
Antropologija</s>

